৭৭ ৰ পৰা ৭২ লৈ ক'ত অৱনমিত হ'ল বিজেপি ? - The Cross Current\n৭৭ ৰ পৰা ৭২ লৈ ক'ত অৱনমিত হ'ল বিজেপি ?\nBy দ্য ক্ৰছকাৰেণ্ট ষ্টাফ\t On Aug 31, 2021\n৭৭ ৰ পৰা ৭৫ , ৭৫ ৰ পৰা ৭৪ , ৭৪ পৰা ৭৩ আৰু মঙলবাৰে ৭৩ ৰ পৰা ৭২ লৈ অৱনমিত হ'ল বিজেপি । পশ্চিমবংগ বিজেপিৰ এজনৰ পাছত আনজন বিধায়কে দল এৰি যোগ দিছে তৃণমূল কংগ্ৰেছত ।সোমবাৰে বিজেপি এৰি তৃণমূলত যোগদান কৰা বিধায়কগৰাকী আছিল বিষ্ণুপুৰৰ বিধায়ক বিশ্বজিৎ দাস । মঙলবাৰে আকৌ এগৰাকী বিজেপি বিধায়কে দল এৰিলে । উত্তৰ ২৪ পাৰগনাৰ বিধায়ক বিশ্বজিৎ দাসে পুণৰ যোগদান কৰিলে তৃণমূল কংগ্ৰেছত । দুয়োজনেই বিধানসভা নিৰ্বাচনৰ পূৰ্বে তৃণমূলৰ পৰা গৈ বিজেপিত যোগদান কৰিছিল । বিজেপিৰ টিকটত জয়লাভো কৰে । কিন্তু তাৰ পাছত আকৌ উভতি আহে তৃণমূললৈ ।\nমঙলবাৰে তৃণমূলৰ সাধাৰণ সম্পাদক পাৰ্থ চট্টোপধ্যায়ৰ উপস্থিতিত হাতত তৃণমূলৰ পতাকা তুলি লৈ বিশ্বজিৎ দাসে কয় - 'ভুল বুজাবুজিৰ বাবে তৃণমূল এৰিছিলো । এতিয়া মমতা বেনাৰ্জীৰ উন্নয়নৰ যাত্ৰাত চামিল হ'বলৈ আকৌ উভতি আহিছো ।'\nবিগত বিধানসভা নিৰ্বাচনত ৭৭ খন আসনত জয়লাভ কৰা বিজেপি বিধায়কৰ সংখ্যা ইয়াৰ লগে লগে ৭২ লৈ অৱনমিত হ'ল ।\nচৌদি আৰৱৰ আভা বিমানবন্দৰত ২৪ ঘন্টাত দুটাকৈ ড্ৰোন আক্ৰমণঃ ৮ জন আহত\nএন আৰ চিৰ দুটা বছৰ : কি ক'লে আছুয়ে ?
